**Z Á P I S N I C A**

z   riadneho zasadnutia obecného zastupiteľstva Obce Dražkovce

konaného dňa 23.2.2017

**Prítomní:** Jaroslav DOM, Miriam LEŠTINSKÁ, Marek ŠIMKO, Ing. Eduard ZÁBORSKÝ,

Vladimír PLEŠKO – poslanci

Ing. Janka JESENSKÁ – hlavná kontrolórka

**Neprítomní**: p. Jozef Sitár, Ing. Zdenko Šalaga – poslanci – obidvaja PN

Hostia: Ing. Marek Mesík - Telecom, Ing. Slavomír Trpiš - GAYA

**Program zasadnutia:**

**1. Otvorenie, určenie zapisovateľa, overovateľov, voľba návrhovej komisie**

**2. Schválenie programu**

**3. Kontrola plnenia uznesení**

**4. Optický internet -informácie prednesie firma GAYA a TELE -COM**

**5. Schválenie VZN o určení miesta a času zápisu detí do 1.ročníka ZŠ**

**6. Schválenie zmeny názvu DHZ na „DHZO na zdolávanie požiarov a vykonávanie záchranných prác“**

**7. Rôzne**

**8. Záver**

**Ad 1/** Na úvod prítomných privítala a zasadnutie otvorila starostka obce p. Viera Šalagová. Konštatovala, že je prítomných 5 poslancov, čo je nadpolovičná väčšina a obecné zastupiteľstvo je uznášania schopné.

Za zapisovateľku bola určená : p. Miriam Leštinská

Za overovateľov zápisnice boli určení : p. Jaroslav Dom, p. Marek Šimko

Do návrhovej komisie boli navrhnutí: p. Vladimír Pleško, Ing. Eduard Záborský.

Následne dala starostka obce hlasovať o predloženom návrhu. Hlasovanie:

**Za: 5** **Proti: 0** **Zdržal sa:** 0

**Predložený návrh na zloženie návrhovej komisie bol schválený.**

**Ad 2/** Starostka obce p. Viera Šalagová dala návrh na schválenie programu zasadnutia, ktorý bol zverejnený a poslancom spolu s pozvánkou doručený.

Hlasovanie poslancov:

**Za: 5** **Proti: 0** **Zdržal sa:** 0

**Predložený návrh programu zasadnutia bol schválený.**

**Ad 3/** Kontrolu plnenia uznesení uskutočnila starostka obce. Konštatovala, že nebolo prijaté žiadne ukladacie uznesenie.

**Ad 4/** Ing. Marek Mesík – zástupca spoločnosti Telecom predniesol zámer spoločnosti vybudovať v obci optický kábel a následne zlepšiť signál na internet.

Ing. Slavomír Trpiš - zástupca spoločosti GAYA – predniesol zámer spoločnosti vybudovať optickú sieť.

Obidve spoločnosti v podstate ponúkajú občanom Dražkoviec zrýchlenie internetu a posilnenie signálu – spoločnosť TELECOM – technicky káblom položeným do výkopu , spoločnosť – GAYA –vzduchom – káblom.

Poslanci vzali na vedomie informácie oboch prezentujúcich spoločností .

**Ad 5/** Hlavná kontrolóra obce zdôvodnila potrebu prijatia VZN o čase a mieste zápisu do 1. ročníka ZŠ. Povinnosť mať takéto VZN vyplýva obci zo zákona č. 245/2008 Z.z. o výchove a vzdelávaní v platnom znení. Následne dala starostka hlasovať o predloženom návrhu VZN.

Hlasovanie poslancov:

**Za: 5** **Proti: 0** **Zdržal sa:** 0

**Predložený návrh VZN Obce Dražkovce č. 1/2017 o určení miesta a času zápisu detí do 1. ročníka ZŠ bol schválený.**

**Ad 6/** Starostka obce p. Viera ŠALAGOVÁ predniesla návrh na zmenu názvu Dobrovoľný hasičský zbor na Dobrovoľný hasičský zbor obce na zdolávanie požiarov a vykonávanie záchranných prác. Následne starostka dala o predloženom návrhu hlasovať.

Hlasovanie poslancov:

**Za: 5** **Proti: 0** **Zdržal sa:** 0

**Predložený návrh na zmenu názvu Dobrovoľný hasičský zbor na „ Dobrovoľný hasičský zbor obce na zdolávanie požiarov a vykonávanie záchranných prác“ bol schválený.**

**Ad7/ Rôzne**

Hlavná kontrolórka obce predniesla návrh správkyne daní na odpísanie pohľadávky vo výške 70 €, ktorú Obec Dražkovce eviduje voči Faisalovi Bakhshovi na miestnom poplatku za komunálne odpady a drobné stavebné odpady za r. 2010. Vzhľadom k tomu, že rozhodnutie je nedoručiteľné – daňovník je nezastihnuteľný, nie je známe miesto jeho pobytu – navrhuje /správkyňa daní/ odpis pohľadávky.

Následne starostka obce dala hlasovať o predloženom návrhu.

Hlasovanie poslancov:

**Za: 5** **Proti: 0** **Zdržal sa:** 0

**Predložený návrh na odpísanie pohľadávky vo výške 70 € evidovanej voči Faisalovi Bakhshovi na miestnom poplatku za komunálne odpady a drobné stavebné odpady za r. 2010 bol schválený.**

Hlavná kontrolórka obce informovala prítomných poslancov o predložených žiadostiach o poskytnutie dotácie z rozpočtu obce Dražkovce. Celkovo bolo podaných 6 žiadostí. Vzhľadom na schválený rozpočet obce na položke 09.5.0 –vzdelávanie nedefinované podľa úrovne – 640 – bežné transfery vo výške 700 € na r. 2017 odporučila obecnému zastupiteľstvu schváliť dotáciu pre CEV Turiec. Dôvodom je dlhodobá spolupráca, bezproblémové vyúčtovávanie a skutočne účelové použitie finančných prostriedkov.

Následne starostka dala hlasovať o predloženom návrhu.

**Hlasovanie poslancov:**

**Za: 5** **Proti: 0** **Zdržal sa:** 0

**Predložená žiadosť o poskytnutie dotácie na r . 2017 v zmysle VZN o dotáciách pre CEV Turiec vo výške 550 € bola schválená.**

Starostka obce p. VIERA ŠALAGOVÁ a poslanec Ing. EDUARD ZÁBORSKÝ informovali obecné zastupiteľstvo o plánovanej výstavbe v lokalite ,,Farské,, k.ú. Dolný Kalník a hlavne o plánovanej trase miestnej komunikácie.

**Ad 8/**  Na záver prítomným poďakovala za účasť a zasadanie ukončila starostka obce p. Viera ŠALAGOVÁ.

V Dražkovciach, dňa 28.02.2017

Zapísala: Miriam Leštinská ............................... ........................................................

Viera Šalagová – starostka obce

Overili: Jaroslav Dom .......................................

Marek Šimko ...................................